Oʻzbekiston Respublikasi Prezidenti Administratsiyasi huzuridagi Tibbiyot bosh boshqarmasiga idoraviy mansub tashkilotlar xodimlari mehnatiga haq toʻlash miqdorlarini oshirish chora-tadbirlari toʻgʻrisida
(resolution, 2024-06-28)

Oʻzbekiston Respublikasi Prezidentining “Oʻzbekiston Republikasi Prezidenti Administratsiyasining rahbar xodimlari, mutaxassislari va xizmatchilarini moddiy ragʻbatlantirish va mehnatiga haq toʻlash tizimini takomillashtirish chora-tadbirlari toʻgʻrisida” 2018-yil 16-oktabrdagi PQ-3976-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidenti Administratsiyasi huzuridagi Tibbiyot bosh boshqarmasi (keyingi oʻrinlarda Tibbiyot bosh boshqarmasi deb ataladi), Oʻzbekiston Respublikasi Bandlik va mehnat munosabatlari vazirligi hamda Moliya vazirligining 2018-yil 1-dekabrdan boshlab: a) har oylik maxsus ustamalar miqdorini: mehnatga haq toʻlash boʻyicha Tibbiyot bosh boshqarmasiga idoraviy mansub tashkilotlarning tibbiyot xodimlariga tenglashtirilgan (Sanitariya-epidemiologiya nazorati boshqarmasidan tashqari) tibbiyot va farmatsevtika xodimlariga, shu jumladan, rahbarlar, rahbarlarning oʻrinbosarlariga va oliy maʼlumotli mutaxassislarga — tarif stavkasining 15 foizidan 30 foizigacha oshirish; mehnatga haq toʻlash boʻyicha Sanitariya-epidimeologiya nazorati boshqarmasining tibbiyot xodimlariga tenglashtirilgan tibbiyot va farmatsevtika xodimlariga, rahbarlar, rahbarlarning oʻrinbosarlariga, oliy maʼlumotli mutaxassislarga — tarif stavkasining 15 foizidan 50 foizigacha oshirish; ushbu band “a” kichik bandining ikkinchi va uchinchi xatboshilarida koʻrsatilmagan boshqa xodimlarga — tarif stavkasining 10 foizidan 30 foizigacha oshirish. 2. Oʻzbekiston Respublikasi Moliya vazirligi ushbu qaror ijrosi bilan bogʻliq qoʻshimcha xarajatlarni qoplash uchun 2018-yilda va kelgusi yillarda zarur budjet mablagʻlarini ajratsin. 3. Oʻzbekiston Respublikasi Vazirlar Mahkamasining 2005-yil 21-dekabrdagi 276-son qarori (Oʻzbekiston Respublikasi QT, 2005-y., 12-son, 64-modda) bilan tasdiqlangan Oʻzbekiston Respublikasi davlat muassasalari tibbiyot va farmatsevtika xodimlari mehnatiga haq toʻlash tartibi va shartlari toʻgʻrisidagi nizomga ilovaga muvofiq oʻzgartirishlar kiritilsin. 4. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda bir oy muddatda ular qabul qilgan normativ-huquqiy hujjatlarni ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduhakimov va Oʻzbekiston Respublikasi Prezidenti Administratsiyasi huzuridagi Tibbiyot bosh boshqarmasi boshligʻi A.A. Xudayarov zimmasiga yuklansin. 243-band quyidagi tahrirda bayon qilinsin: “243. Oʻzbekiston Respublikasi Prezidenti Administratsiyasi huzuridagi Tibbiyot bosh boshqarmasiga (keyingi oʻrinlarda Tibbiyot bosh boshqarmasi deb ataladi) idoraviy mansub tashkilotlar shtatidagi xodimlarga har oylik maxsus ustamalar: mehnatga haq toʻlash boʻyicha Tibbiyot bosh boshqarmasiga idoraviy mansub tashkilotlarning (Sanitariya-epidemiologiya nazorati boshqarmasidan tashqari) tibbiyot va farmatsevtika xodimlariga, shu jumladan, rahbarlar va rahbarlarning oʻrinbosarlariga va oliy maʼlumotli mutaxassislarga — tarif stavkasining 30 foizi; mehnatga haq toʻlash boʻyicha Sanitariya-epidemiologiya nazorati boshqarmasining tibbiyot xodimlariga tenglashtirilgan tibbiyot va farmatsevtika xodimlariga, shu jumladan, rahbarlar va rahbarlarning oʻrinbosarlariga va oliy maʼlumotli mutaxassislarga — tarif stavkasining 50 foizi; ushbu bandning ikkinchi va uchinchi xatboshilarida koʻrsatilmagan boshqa xodimlarga — tarif stavkasining 30 foizi miqdorida belgilanadi.”